बिल्डर ने 15 लाख एडवांस लिया, न फ्लैट दिए न रुपए
फ्लैट का एडवांस लेकर बिल्डर ने न तो फ्लैट दिए और न ही उनके रुपए वापस किए। धोखाधड़ी करने वाले बिल्डर की शिकायत मंगलवार को पुलिस अधीक्षक से जनसुनवाई में की गई। शिकायतकर्ताओं ने एसपी को बताया कि आरोपी कांग्रेस नेता है। इस कारण उनकी शिकायत पर पुलिस कार्रवाई नहीं कर रही है।
एसपी के समक्ष ठगी का शिकार हुई प्रिया तोमर, राधा सोलंकी, शिव कुमार, अजय भदौरिया और रमा देवी ने शिकायत की है कि कांग्रेस नेता राजीव भदौरिया मैसर्स हेल्दी बिजनेस प्राइवेट लिमिटेड के डायरेक्टर आैर रिटायर्ड डीएसपी के भाई भी हैं। उन्होंने बसंत कुंज रमौआ गांव के पास एनएच 3 पर सात फ्लैट 15 लाख रुपए एडवांस देकर बुक किए थे। लेकिन न तो फ्लैट मिले और न ही रुपए वापस दे रहे हैं। इसकी शिकायत उपभोक्ता फोरम में भी की। फोरम ने तीस दिन में पेमेंट वापस करने के निर्देश दिए। इसके बाद भी एडवांस वापस नहीं किया तो आरोपी के खिलाफ वारंट जारी किया गया, लेकिन इसके बाद भी विश्वविद्यालय थाना पुलिस न तो राजीव और नरेंद्र को नहीं पकड़ रही है। वहीं गोला का मंदिर इलाके के पंचशील नगर से आए रिटायर्ड हवलदार रामजीलाल दिवाकर ने बताया कि 12 फरवरी को उसकी प|ी कस्तूरी दिवाकर(62) लापता हो गई थी, जिनका कही भी अता पता नहीं चला है। नीरज कटारिया ने एसपी को दी शिकायत में बताया कि उनकी प|ी अमिता कटारिया के विक्रम राणा, कृष्णकुमार अग्रवाल, पवन मित्तल ने मिलकर फर्जी डिजिटल साइन व पैन कार्ड बनाकर राजस्थान के शराब ठेकों में इस्तेमाल कर उन्हें फंसाने की साजिश की है। इस संबंध में वह पूर्व में भी शिकायत कर चुके हैं लेकिन पुलिस ने कोई कार्रवाई नहीं की है। वहीं अपर आयुक्त आरके श्रीवास्तव ने निगम मुख्यालय में जनसुनवाई कर 44 लोगों की समस्याओं के निराकरण के लिए संबंधित अधिकारियों को निर्देशित किया।
मेरी बच्चियों से कराया जा रहा गलत काम
साहब, मेरी प|ी मुझे छोड़कर दूसरे आदमी के साथ चली गई। मैं अपने चार बच्चों के साथ रहकर उनका पालन-पोषण कर रहा था लेकिन मेरी गैरमौजूदगी में प|ी और उसका प्रेमी मेरी दो बेटियों को घर से ले गए। उन्होंने बेटियों को बेच दिया है और वे मुरैना के मसूरपुर गांव में प्रताड़ना सहन कर रह रही हैं। मैं पिछले कई महीनों से अफसरों के चक्कर काट रहा हूं, लेकिन मेरी कहीं सुनवाई नहीं हो रही। यह दर्दभरी हकीकत है आंतरी के रजौआ गांव में रहने वाले मजदूर पिता अनवर शाह की। जो पिछले पांच महीने से अपनी बेटियों को पाने के लिए पुलिस थाने व अफसरों की देहरी पर एड़ी घिस रहा है। कलेक्टारेट की जनसुनवाई अपर कलेक्टर रुचिका चौहान ने संबंधित अफसरों को मुरैना पुलिस से कोर्डिनेशन करने के निर्देश दिए हैं।
hin_Deva hin_Deva hin_Deva hin_Deva hin_Deva